text: [{"text_idx": "#000003", "text": "Gusto kong matibawas na ang proyekto sa labing daling panahon. Kini ang hugtanong pamahayag ni Konsehal John Michael Seno atol sa tigom sa Komite sa Public Works sa milabayng semana human gituki ang hinungdan sa kalangan sa pagtibawas sa proyekto nga gipatuman sa Department of Public Works and Highways (DPWH-10) diha sa national highway sa Barangay Bugo."}, {"text_idx": "#000005", "text": "Niini, si Seno miawhag sa mga opisyal sa barangay Bugo nga ipatuman ang Memorandum sa Department of Interior and Local Government (DILG) nga limpyohan ang mga sidewalks ug road right of way sa mga nagbabag nga mga straktura."}, {"text_idx": "#000007", "text": "Ikaduha na kining higayon nga gidapit ang kapitan sa Bugo aron madungog ang iyang panahom bahin sa maong problema apan wala gayud magpakabana nga unta importante kaayo ang hisgutanan."}, {"text_idx": "#000008", "text": "Niini, gidapit ni Seno sa ikatulong higayon ang kapitan sa barangay Bugo pagtambong sa sunod tigom aron madungog ang iyang panahum ug opinyon kalabot sa lakang pag-demolish sa mga straktura dinha sa national highway."}]